Mauritz Wolmar Waenerberg

Mauritz Wolmar Waenerberg (9. heinäkuuta 1842 Porvoon pitäjä – 31. joulukuuta 1922 Inari) oli suomalainen merikapteeni ja metsäpäällysmies. Hänet tunnettiin Lapin sedän nimellä.Mauritz Wolmar Waenerberg, Suomen merenkulku, 01.01.1923, nro 49, s. 38, Kansalliskirjaston digitaaliset aineistotMauritz Wolmar Waenerberg, Hufvudstadsbladet, 03.01.1923, nro 2, s. 6, Kansalliskirjaston digitaaliset aineistotMauritz Wolmar Waenerberg, Liitto, 05.01.1923, nro 3, s. 3, Kansalliskirjaston digitaaliset aineistot

Mauritz Wolmar Waenerbergin vanhemmat olivat ylimetsänhoitaja Otto Vilhelm Waenerberg (1815–1893) ja Elise Konstantia Kristina Gyllenberg (1818–1843). Hänen nuorempi veljensä oli aluemetsänhoitaja Otto Gabriel Waenerberg (1855–1901).Geni.com : Mauritz Wolmar WaenerbergYrjö Kotivuori, Ylioppilasmatrikkeli 1640–1852: Otto Vilhelm Waenerberg. Verkkojulkaisu 2005. Luettu 15.5.2022.

Mauritz Wolmar Waenerberg lähti heti koulusta päästyään merille 1857 priki Justitialla. Hän suoritti perämiestutkinnon 1864 Kristiinankaupungissa ja 1869 merikapteenin tutkinnon Helsingissä. Waenerberg oli sitten perämiehenä ja myöhemmin päällikkönä Björkö-nimisessä fregatissa. Waenerberg oli kolmen vuoden ajan merenmittauskunnan palveluksessa. Hän siirtyi sitten metsäalalle toimien ensin vt. metsäpäällysmiehenä Sotkamon hoitoalueella ja sitten vuodesta 1877 Inarin hoitoalueen metsäpäällysmiehenä. Hän jäi eläkkeelle 1910 mutta hoiti vielä vuodesta 1907 alkaen Inarin postitoimistoa. Waenerberg toimi Inarissa myös meteorologisten säähavaintojen tekijänä. 

Waenerberg omisti Inarin Kaamasessa Thule-nimisen maatilan. Thulen tilan oli perustanut Utsjoen ja Inarin kirkkoherra Jakob Fellman Kaamasjoen suulle vuonna 1822. Tilasta tuli sittemmin kruunun metsänhoitajan virkatalo kun metsänhoitaja Frans Johan Frithiof Silén osti puolet tilasta 1869 ja rakensi sinne virkatalonsa. Waenerberg asui Thulessa vuodesta 1877 alkaen ja hän harjoitti tilalla muun muassa lavaviljelyä tuotaaen kurkkuja ja tomaatteja omaan käyttöön.Ei ihan Ultima Thulesta temmattua, 22.10.2007 Waenerberg oli 1900-luvun alussa mukana Aktiebolaget Prospektorin kullanetsinnässä Ivalojoen alueella, jossa hänellä oli valtauksia.Täydentäviä yhtiötietoja :  Aktiebolaget Prospektor (vanha), Pörssitieto G. KockKultahippu : Luettelo henkilöistä . W

Vieraanvaraisen "Lapin sedän" Thulen tilalla vierailivat Lapissa käyneet virkamiehet, tutkijat, matkailijat, kullanetsijät, metsästäjät ja kalastajat usein kysymässä neuvoja veneiden ja soutajien sekä muonan saannista, kulkureiteistä ja muista kysymyksistä. Lapin setä Waenerberg kuoli 80-vuotiaana ja hänet haudattiin helmikuussa 1923 Inarin hautausmaalle.Uutiskuvia, Suomen Kuvalehti, 14.04.1923, nro 15, s. 14, Kansalliskirjaston digitaaliset aineistot

Waenerbergin poika Uno Waenerberg (s. 1882) toimi Inarin nimismiehenä ja postinhoitajana ja piti Thulen tilaa isänsä jälkeen. Thulen tila jäi Petsamon maantien valmistuttua syrjään liikennevirroista mutta siellä vieraili edelleen Lapin kävijöitä.Sextioåring, Hufvudstadsbladet, 01.01.1942, nro 1, s. 8, Kansalliskirjaston digitaaliset aineistot

 Lähteet 

 Aiheesta muualla 
 Eräästä Karl Resen matkakertomuksesta. Inarin pitäjä 

Luokka:Suomalaiset merikapteenit
Luokka:Vuonna 1842 syntyneet
Luokka:Vuonna 1922 kuolleet